นิติศาสตร์สากล ร้อง DSI ทำคดีหาตัวคนฆ่า ลุงใช่ นักต่อสู้เพื่อสิทธิที่ดินมาลงโทษ
คณะกรรมการนักนิติศาสตร์สากลเรียกร้องให้กรมสอบสวนคดีพิเศษเข้ามาทำคดี เพื่อนำตัวผู้กระทำผิดคดีฆาตกรรมนักต่อสู้เพื่อสิทธิที่ดินมาลงโทษ หลังศาลพิพากษายกฟ้อง16 มี.ค. 2559 เมื่อวันที่ 15 มี.ค.ที่ผ่านมา ของคณะกรรมการนักนิติศาสตร์สากล( International Commission of Jurists -ICJ) ได้เผยแพร่แถลงการณ์ขององค์กรกรณีศาลเวียงสระยกฟ้องจำเลยในคดีฆาตกรรมนักต่อสู้เพื่อสิทธิในที่ดิน นายใช่ บุญทองเล็ก สมาชิกของสหพันธ์เกษตรกรภาคใต้ (สกต.) โดยระบุว่า คำพิพากษายกฟ้องจำเลยข้อหาฆาตกรรมนักต่อสู้เพื่อสิทธิที่ดิน นายใช่ บุญทองเล็ก วันนี้ เป็นการเน้นย้ำว่ารัฐบาลไทยจำเป็นต้องปกป้องนักต่อสู้เพื่อสิทธิมนุษยชนในประเทศโดยเร่งด่วนนอกจากคดีฆาตกรรมนายใช่ บุญทองเล็ก สมาชิกของสหพันธ์เกษตรกรภาคใต้ (สกต.) แล้ว ยังมีนักกิจกรรมของสกต.อีก 3 รายที่ถูกฆาตกรรม ได้แก่ นายสมพร พัฒนภูมิ (พ.ศ. 2553) รวมถึงนางมณฑา ชูแก้วและนางปราณี บุญรักษ์ (พ.ศ. 2555) อย่างไรก็ตาม ไม่ปรากฏว่าผู้มีได้รับการลงโทษในคดีฆาตกรรมดังที่กล่าวมาข้างต้น มีรายงานระบุว่าสาเหตุมาจากตำรวจไม่มีหลักฐานเพียงพอการยกฟ้องในวันนี้เป็นการเน้นย้ำความต้องการอย่างเร่งด่วนให้กรมสอบสวนคดีพิเศษเข้ามาสืบสวนการฆาตกรรมนักต่อสู้เพื่อสิทธิที่ดินในภาคใต้ที่เป็นธรรมเนียมปฏิบัติ นายคิงสลี่ย์ แอ๊บบ๊อต (Kingsley Abbott) ที่ปรึกษากฎหมายระหว่างประเทศของไอซีเจ ประจำภูมิภาคเอเชียตะวันออกเฉียงใต้ กล่าวสำหรับ นายใช่ บุญทองเล็ก ถูกฆาตกรรมเมื่อวันที่ 11 ก.พ. 2558 โดยนับเป็นนักกิจกรรมของสกต. รายที่ 4 เเล้วที่ถูกฆาตกรรมตั้งแต่ พ.ศ. 2553 เป็นต้นมา ทั้งนี้ นักกิจกรรมทั้งหมดทุกรายล้วนเคยสนับสนุนเรื่องสิทธิในที่ดินของชาวนาที่มีฐานะยากจน ซึ่งเป็นผู้ขัดเเย้งกับรัฐบาลเเละบริษัท จิวกังจุ้ยพัฒนา จำกัด ซึ่งเป็นบริษัทน้ำมันปาล์มการยกฟ้องในวันนี้ หมายความว่า ไม่มีผู้ใดเลยที่ต้องรับผิดชอบต่อการฆาตกรรมนายใช่ บุญทองเล็ก รวมทั้งยังเป็นตัวสะท้อนถึงความล้มเหลวในการนำผู้ที่ต้องรับผิดทางอาญาต่อนักต่อสู้เพื่อสิทธิมนุษยชนเข้ามาลงโทษ โดยเฉพาะอย่างยิ่ง นักต่อสู้เพื่อสิทธิมนุษยชนที่พยายามส่งเสริมสิทธิทางด้านสังคมเเละเศรษฐกิจของประเทศไทย นายคิงสลี่ย์ฯ กล่าว นอกจากนี้ยังกล่าวเพิ่มเติมว่า ไอซีเจขอเรียกร้องให้รัฐบาลไทยให้นำความยุติธรรมเเละการเยียวยามาสู่นักปกป้องสิทธิมนุษยชนโดยเมื่อวันที่ 15 มี.ค. ที่ผ่านมา ศาลเวียงสระ จังหวัดสุราษฎร์ธานี มีคำสั่งยกฟ้องนายสันติ วรรณทอง จำเลยที่ถูกกล่าวหาว่าเป็นผู้ขี่รถมอเตอร์ไซค์ยิงนายใช่ บุญทองเล็ก อายุ 61 ปี สมาชิกสกต. ด้วยอาวุธปืนหกนัด จนเป็นเหตุให้นายใช่เสียชีวิตต่อหน้าครอบครัว ในชุมชนคลองไทรพัฒนา จังหวัดสุราษฎร์ธานี ส่วนผู้ต้องสงสัยสองรายที่ถูกจับกุมในเบื้องต้นไม่ได้ถูกฟ้อง แถลงของไอซีเจยังระบุว่า กรมสอบสวนคดีพิเศษมีอํานาจรับผิดชอบคดีอาญาที่มีลักษณะ พิเศษ รวมถึงคดีที่มีความซับซ้อนซึ่งต้องใช้วิธีสอบสวนแบบพิเศษ อาชญากรรมที่กระทําโดยกลุ่มองค์กรอาชญากรรม และคดีที่ผู้ต้องหาเป็น ผู้มีอิทธิพล ผลคำพิพากษาในวันนี้ออกมาว่าพยานฝ่ายโจทก์ไม่สามารถระบุตัวจำเลยได้อย่างเเม่นยำ รวมถึงปลอกกระสุนปืนและปืนที่รวบรวมมาจากบ้านของจำเลยไม่สามารถระบุว่าเป็นอันเดียวกันกับปลอกกระสุนปืนเเละปืนที่ใช้ยิงนายใช่ บุญทองเล็กได้ครอบครัวของนายใช่ได้เเจ้งกับทางไอซีเจว่าต้องการที่จะอุทธรณ์ผลคำพิพากษา โดยมีระยะเวลายื่นอุทธรณ์อยู่ที่ 30 วันด้านพยานในคดีนี้และสมาชิกของสกต.กลัวว่าจะมีการทำร้ายเกิดขึ้นอีก นายสุรพล สงฆ์รัก แกนนำของสกต. บอกกับไอซีเจว่า ผู้กระทำความผิดซึ่งทางชุมชนเชื่อว่าอาจมีความเชื่อมโยงกับเจ้าหน้าที่ท้องถิ่นนั้นยังอยู่ในพื้นที่ซึ่งหมายความว่าการฆาตกรรมครั้งต่อไปอาจเกิดขึ้นได้ไอซีเจขอเรียกร้องให้รัฐบาลไทยดูแลความปลอดภัยของพยานและนักต่อสู้เพื่อสิทธิมนุษยชนทุกคนรวมถึงสมาชิกสกต.ในจังหวัดสุราษฎร์ธานีนายสันติ วรรณทอง ถูกตั้งข้อหาดังต่อไปนี้ ได้แก่ ฆ่าผู้อื่นจนถึงแก่ความตาย (มาตรา 288 ประมวลกฎหมายอาญา) ร่วมกันฆ่าผู้อื่นโดยไตร่ตรองไว้ก่อน (มาตรา 289 ประมวลกฎหมายอาญา) ครอบครองอาวุธปืนโดยไม่ได้รับอนุญาต (มาตรา 371 ประมวลกฎหมายอาญา) รวมทั้งครอบครองเครื่องกระสุนปืนเพื่อประกอบอาวุธโดยไม่ได้รับอนุญาต (มาตรา 7 8 และ 72 พระราชบัญญัติอาวุธปืนเครื่องกระสุนปืน วัตถุระเบิด ดอกไม้เพลิงและสิ่งเทียมอาวุธปืนพ.ศ. 2490)สกต.เริ่มก่อตั้งเมื่อ พ.ศ. 2551 และทำงานรณรงค์เรื่องสิทธิในพื้นที่เกษตรกรรมในพื้นที่คลองสายพัฒนาเเละเปรมทรัพย์ในจังหวัดสุราษฎร์ธานี รวมทั้งพื้นที่อื่น ๆ ในภูมิภาคด้วยประเทศไทยเป็นรัฐภาคีในกติการะหว่างประเทศว่าด้วยสิทธิทางเศรษฐกิจ สังคม และวัฒนธรรม (International Covenant on Economic Social and Cultural Rights หรือ ICESCR) เมื่อเดือนมิถุนายน พ.ศ. 2558 คณะกรรมการแห่งสหประชาชาติว่าด้วยสิทธิทางเศรษฐกิจ สังคม และวัฒนธรรม ได้ทบทวนสถานการณ์เรื่องการฆาตกรรมนักปกป้องสิทธิมนุษยชนเป็นการเฉพาะ โดยคณะกรรมการฯได้เร่งรัดให้ประเทศไทย รับเอามาตรการที่จำเป็นทั้งปวง เพื่อคุ้มครองนักกิจกรรมด้านสิทธิมนุษยชน รวมถึงผู้ที่ทำงานเพื่อปกป้องสิทธิทางเศรษฐกิจ สังคม และวัฒนธรรม จากการกระทำใด ๆ เเละการกระทำทั้งหมดที่เป็นการข่มขู่ การคุกคามรวมไปถึงการฆาตกรรม ทั้งให้ประกันว่าผู้กระทำผิดในการกระทำดังที่กล่าวมาจะถูกนำมาสู่กระบวนการยุติธรรมพันธกรณีในการปกป้องสิทธิในชีวิตรวมถึงสิทธิอื่น ๆ ของนักต่อสู้เพื่อสิทธิมนุษยชนที่ทำงานด้านสิทธิทางเศรษฐกิจ สังคม และวัฒนธรรม รวมทั้งพันธกรณีในการดำเนินกระบวนการยุติธรรมทางอาญาที่มีประสิทธิภาพนั้นเป็นหน้าที่ของประเทศไทย ภายใต้กติการะหว่างประเทศว่าด้วยสิทธิพลเมืองและสิทธิทางการเมือง (International Covenant on Civil and Political Rights) ซึ่งได้รับการยอมรับเป็นมาตรฐานของสหประชาชาติจำนวนมาก ในการปกป้องสิทธินักต่อสู้เพื่อสิทธิมนุษยชน
คณะกรรมการนักนิติศาสตร์สากลเรียกร้องให้กรมสอบสวนคดีพิเศษเข้ามาทำคดี เพื่อนำตัวผู้กระทำผิดคดีฆาตกรรมนักต่อสู้เพื่อสิทธิที่ดินมาลงโทษ หลังศาลพิพากษายกฟ้อง 16 มี.ค.
กรมสอบสวนคดีพิเศษ,คณะกรรมการนักนิติศาสตร์สากล,ฆาตกรรม,สหพันธ์เกษตรกรภาคใต้,สิทธิที่ดินทำกิน